cyanic-selkie/wikianc huggingface dataset:
Χολοκυστεκτομή
Πώς γίνεται η λαπαροσκοπική χολοκυστεκτομή
Η λαπαροσκοπική επέμβαση επιτελείται με χορήγηση γενικής αναισθησίας ατραυματικά και αναίμακτα, με διενέργεια μικρών τομών των 5 χιλιοστών, και με διενέργεια χαμηλών πιέσεων αερίου, προς πλήρη αποφυγή του μετεγχειρητικού πόνου και αισθήματος δυσφορίας. Από τον ομφαλό εισάγεται ένα λαπαροσκόπιο με κάμερα που δίνει την οπτική εικόνα στον χειρουργό, ενώ από άλλες τρεις οπές εισάγονται λεπτοί σωλήνες με εργαλεία που επιτρέπουν το διαχωρισμό της χοληδόχου κύστης από τους γύρο ιστούς, και τελικά την αφαίρεσή της. Πριν την τομή των αγγείων και χολαγγείων που συνδέουν τη χοληδόχο κύστη, τοποθετούνται ειδικά αιμοστατικά κλιπς για την απόλυτη στεγανοποίηση της επέμβασης.
Η λαπαροσκοπική χολοκυστεκτομή μπορεί να εξελιχθεί σε επέμβαση "πρόκληση". Για αυτό και οι χειρουργοί πρέπει να είναι εκπαιδευμένοι με προηγμένες λαπαροσκοπικές δεξιότητες για να την ολοκληρώσουν με ασφάλεια και αποτελεσματικότητα.
Μετά την εγχείρηση
Συνήθως ο ασθενής μπορεί να εξέλθει από το νοσοκομείο την επόμενη της επεμβάσεως. Εξαιρέσεις αποτελούν περιπτώσεις βαριάς οξείας χολοκυστίτιδας, εμπυήματος κλπ οπότε ο ασθενής πρέπει να παραμείνει στο νοσοκομείο για ενδοφλέβια χορήγηση αντιβιοτικών.
Ο ασθενής μπορεί να επιστρέψει στην εργασία του συνήθως τέσσερις ημέρες μετά την επέμβαση. Ωστόσο, σε χειρωνακτικές εργασίες (σήκωμα βαρών κλπ) χρειάζεται περισσότερος χρόνος.
Το αισθητικό αποτέλεσμα είναι πολύ καλύτερο σε σύγκριση με την ανοιχτή χολοκυστεκτομή. Ο ασθενής μετά την επέμβαση θα έχει 4 μικρά σημάδια στις περιοχές των οπών.
Ανοιχτή χολοκυστεκτομή
Αν και δεν αποτελεί τη μέθοδο εκλογής, η ανοιχτή χολοκυστεκτομή χρησιμοποιείται ακόμη σε ορισμένες καταστάσεις.
Ενδείξεις εφαρμογής ανοιχτής χολοκυστεκτομής
Κάποιες ενδείξεις ανοιχτής χολοκυστεκτομής αποτελούν:
Οι περισσότερες περιπτώσεις ανοιχτής χολοκυστεκτομής μετατρέπονται από λαπαροσκοπική χολοκυστεκτομή όταν υπάρχει κάποιο πρόβλημα που δυσχεραίνει τη συνέχιση της λαπαροσκοπικής εγχείρησης, όπως αιμορραγίες ή ασαφή ανατομικά στοιχεία του ασθενούς.
Πάντως, η απόφαση εκτέλεσης ανοιχτής χολοκυστεκτομής αντί λαπαροσκοπικής, έγκειται στην κρίση του χειρουργού και εξαρτάται σε μεγάλο βαθμό από την εμπειρία του.
Κακώσεις χοληφόρων
Η συχνότητα εμφάνισης ποικίλει ανάλογα με τη σειρά και είναι συνήθως 1-2 στις χίλιες λαπαροσκοπικές εγχειρήσεις.
Εάν η κάκωση δεν γίνει αντιληπτή κατά τη διάρκεια του χειρουργίου, τότε ο ασθενής θα παρουσιάσει συμπτώματα όπως πυρετό, ίκτερο, ναυτία, εμέτους, κοιλιακό πόνο, γενική αδιαδεσία κλπ.
Η διάγνωση της βλάβης γίνεται με τη βοήθεια ενδοσκοπικής παλίνδρομης χολάγγειο-παγκρεατογραφίας (ERCP), μαγνητικής χολάγγειο-παγκρεατογραφίας (MRCP), υπερήχου ή/και διαδερμικής διηπατικής χολαγγειογραφίας (PTC)
Αποκατάσταση
Για την αποκατάσταση πρέπει να λαμβάνεται υπ' όψην το μέγεθος αλλά και η περιοχή της βλάβης. Μελέτες έδειξαν πως εάν η αποκατάσταση γίνει έγκαιρα, η ποιότητα ζωής των ασθενών δεν θα επηρεαστεί.
Κάκωση δεξιάς ηπατικής αρτηρίας
Η δεξιά ηπατική αρτηρία μπορεί εσφαλμένα να εκληφθεί ως κυστική αρτηρία και να απολινωθεί. Συχνά αυτή η βλάβη μπορεί να συνυπάρχει με βλάβη του κοινού ηπατικού πόρου επειδή αυτά τα ανατομικά στοιχεία είναι κοντά.
Επιπτώσεις
Πιθανές επιπλοκές περιλαμβάνουν αιμορραγία και αιμοχολία (που είναι η αιμορραγία μέσα στο χοληφόρο δέντρο).
Σε άτομα με προϋπάρχουσα κίρρωση του ήπατος, ηπατική ανεπάρκεια ή μειωμένη ροή αίματος στην πυλαία φλέβα οι επιπτώσεις είναι πιο σοβαρές καθώς η ηπατική λειτουργία μπορεί να επιδεινωθεί. Σε αυτούς τους ασθενείς η θεραπευτική προσέγγιση είναι διαφορετική.
Θεραπεία
Σε ασθενείς χωρίς επιβαρυμένη λειτουργία ήπατος και με φυσιολογική ροή αίματος στην πυλαία φλέβα δεν ενδείκνυται αναστόμωση της δεξιάς ηπατικής αρτηρίας. Αντί αυτού γίνεται πλήρης απολίνωσή της (προς αποφυγήν αιμορραγιών και αιμοχολίας). Το ήπαρ δεν θα ισχαιμήσει και αυτό οφείλεται στη διπλή αιμάτωσή του και από την πυλαία φλέβα.
Ιστορικά στοιχεία
Ιστορικώς, η πρώτη χολοκυστεκτομή έγινε το 1882 από το Γερμανό Carl Langenbuch.
Πηγές
Κατηγορία:Χειρουργικές επεμβάσεις
Μίσα
thumb|Ο Μίσα δακρύζει από χαρά
Ο Μίσα (ρωσικά: Миша) ήταν η μασκότ των 22ων Ολυμπιακών Αγώνων της Μόσχας το 1980. Σχεδιάστηκε από τον Βίκτορ Τσιζίλοβ, περίφημο εικονογράφο παιδικών βιβλίων στη Μόσχα. Ο ίδιος εργάστηκε πάνω από έξι μήνες και είχε κάνει 100 διαφορετικές παραλλαγές, θέλοντας να σχεδιάσει ένα αρκουδάκι που θα συμβόλιζε και θα μετέφερε το μήνυμα των Ολυμπιακών Αγώνων σε όλο τον κόσμο. Ο Μίσα παρουσιάστηκε το Δεκέμβριο του 1977 και αγαπήθηκε απ' όλο τον κόσμο. Είναι μία από τις πιο αγαπητές μασκότ στην ιστορία των Αγώνων, κυκλοφόρησε σε πολλές παραλλαγές, παιχνίδια και μπρελόκ με μεγάλη εμπορική επιτυχία, ενώ ήταν και η πρώτη μασκότ που τυπώθηκε σε γραμματόσημα.
Περιγραφή
Ο Μίσα είναι ένα μικρό χαμογελαστό αρκουδάκι, φοράει ζώνη στα χρώματα των ολυμπιακών κύκλων (μπλε, κόκκινο, κίτρινο, πράσινο, μαύρο) καθώς και μια χρυσή πόρπη με το έμβλημα των πέντε κύκλων. Ο Μίσα ανακηρύχθηκε επίσημη μασκότ στις 19 Δεκεμβρίου 1977.
Ένας τεράστιος Μίσα χρησιμοποιήθηκε στην τελετή λήξης της Μόσχας στην περίφημη σκηνή, όπου αφήνεται ελεύθερος στον ουρανό.
Εξωτερικοί σύνδεσμοι
Κατηγορία:Θερινοί Ολυμπιακοί Αγώνες 1980 Κατηγορία:Μασκότ Θερινών Ολυμπιακών Αγώνων
Μαρκ Τόμσον
Ο Μαρκ Τζον Τόμσον (γέννηση 31 Ιουλίου 1957) είναι τωρινός Διευθύνων Σύμβουλος της εταιρείας The New York Times Company. Υπήρξε Διευθύνων Σύμβουλος του Channel 4 και έγινε περισσότερο γνωστός όταν ήταν Γενικός Διευθυντής του BBC από το 2004 μέχρι το 2012.
Πρώτα χρόνια
Ο Τόμσον γεννήθηκε στο Λονδίνο και μεγάλωσε στο Χερτφορτσάιρ μαζί με τη μητέρα του Σίδνεϊ Κόρνταφ, την αδελφή του Αικατερίνη και τον πατέρα του Ντάνκαν Τζον Τόμσον.
Γενικός Διευθυντής
Ο Τόμσον διορίστηκε Γενικός Διευθυντής στις 21 Μαΐου του 2004. Διαδέχτηκε τον Γκρεγκ Ντάικ, ο οποίος αντικαταστάθηκε από τον υπηρεσιακό Μαρκ Μπάιφορντ, έπειτα από την παραίτησή του στις 29 Ιανουαρίου του 2004. Η απόφαση να γίνει ο Τόμσον Γενικός Διευθυντής πάρθηκε από το διοικητικό συμβούλιο του BBC. Τελικά ο Τόμσον ανέλαβε καθήκοντα Γενικού Διευθυντή στις 22 Ιουνίου 2004.
The New York Times Company
Στις 14 Αυγούστου του 2012, ο Τόμσον έγινε ο διευθύνων σύμβουλος της εταιρείας The New York Times Company, αναλαμβάνοντας καθήκοντα τον Νοέμβριο του ίδιου έτους.
Βαθμολογία
Το 2009, ο Τόμσον ήταν ο 65ος πιο ισχυρός άνθρωπος του κόσμου, σύμφωνα με το περιοδικό Forbes.
Προσωπική ζωή
Ο Τόμσον κατοικεί στην Οξφόρδη με τη σύζυγό του Τζέιν Μπλούμπεργκ, με την οποία είναι παντρεμένος από το 1987. Ο Τόμσον έχει δύο υιούς και μία κόρη. Επίσης, ο Τόμσον είναι μέλος του ιδιωτικού κλάμπ Reform Club.
Εξωτερικοί σύνδεσμοι
Κατηγορία:Γενικοί Διευθυντές του BBC
Ξηρονομή Βοιωτίας
Με το χωριό Αλυκή συναποτελούν την Τοπική Κοινότητα Ξηρονομής, με συνολικό πληθυσμό 635 κατοίκους.
Στην περιοχή της Ξηρονομής υπήρχε στην αρχαιότητα ο οικισμός Δονακών που αναφέρεται από τον Παυσανία
Παραπομπές
Κατηγορία:Χωριά του δήμου Θηβαίων Κατηγορία:Χωριά του νομού Βοιωτίας Κατηγορία:Αρβανιτοχώρια του νομού Βοιωτίας
Μότιδες
Οι Μότιδες είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Συνορεύει στα βόρεια και δυτικά με το Δήμο Καραβά, στα νότια με τον Παλαιόσοφο, στο νοτιοανατολικό άκρο του με τα Φτέρυχα και στα βορειοανατολικά με την Ελιά.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Κερύνειας
Δεκέμβριος 2004
20ός αιώνας | 21ος αιώνας | 22ος αιώνας
Δεκαετία 2000 | Δεκαετία 2010| Δεκαετία 2020
1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009
Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
Θάνατοι
Κατηγορία:Μήνες Ετών Κατηγορία:2004
Αλέξ Ντυπόν
Ο Αλέξ Ντυπόν, γεννημένος στις 30 Ιουνίου 1954 στην Ντανκέρκ (Νορ), είναι Γάλλος πρώην ποδοσφαιριστής και νυν προπονητής.
Αυτό τον καιρό εργάζεται ως προπονητής στη γαλλική Σταντ Μπρεστουά
Βιογραφία
Ο πρώην αυτός ποδοσφαιριστής των Ντανκέρκ και Χαζμπρούκ, κατόρθωσε να γίνει ένας αρκετά γνωστός στη Γαλλία προπονητής. Κατάφερε να οδηγήσει την Γκενιόν στην κατάκτηση του Λιγκ Καπ Γαλλίας, να βοηθήσει την Σεντάν στην πρόκριση για το Κύπελλο ΟΥΕΦΑ, κατάφερε να γλιτώσει από τον υποβιβασμό τη Σταντ Λαβαλουά το 2004 καθώς και τη Σταντ Μπρεστουά το 2009.
Το 2010, η Σταντ Μπρεστουά κατόρθωσε, υπό τις οδηγίες του, να επιστρέψει στη Λιγκ 1, σε μια σεζόν με το πέρας της οποίας έλαβε το Βραβείο UNFP του καλύτερου προπονητή της Λιγκ 2. Πραγματοποίησε ένα εξαιρετικό ξεκίνημα στη σεζόν με τη Σταντ Μπρεστουά στη Λιγκ 1.
Στις 26 Απριλίου 2012, απολύθηκε από τη θέση του λόγω ανεπιτυχών αποτελεσμάτων, μόλις πέντε αγωνιστικές πριν από την ολοκλήρωσε της σεζόν στο γαλλικό πρωτάθλημα, με τον Κορεντάν Μαρτέν να παίρνει τη θέση του.
Στις 22 Ιουνίου 2012, προσλήφθηκε ως νέος προπονητής της ΑΚ Αζαξιό στη θέση του Ολιβιέ Πανταλονί. Απολύθηκε από τη θέση του, λόγω ανεπιτυχών αποτελεσμάτων, στις 17 Δεκεμβρίου 2012.
Τον Ιούνιο του 2013, ο νεοεκλεγείς πρόεδρος της Σταντ Μπρεστουά, Υβόν Κερμαρέκ, ανακοίνωσε με τον πλέον επίσημο τρόπο την επιστροφή του Ντυπόν στην τεχνική ηγεσία του συλλόγου της Βρετάνης.
Εξωτερικός σύνδεσμος
Κατηγορία:Γάλλοι ποδοσφαιριστές Κατηγορία:Ποδοσφαιριστές ΟΣΛ Ντανκέρκ Κατηγορία:Γάλλοι προπονητές ποδοσφαίρου Κατηγορία:Προπονητές ποδοσφαίρου ΟΣΛ Ντανκέρκ Κατηγορία:Προπονητές ποδοσφαίρου ΟΣ Μπουλόν Κατηγορία:Προπονητές ποδοσφαίρου ΦΚ Γκενιόν Κατηγορία:Προπονητές ποδοσφαίρου ΚΣ Σεντάν-Αρδέννες Κατηγορία:Προπονητές ποδοσφαίρου Σταντ Λαβαλουά Κατηγορία:Προπονητές ποδοσφαίρου Αμιάν ΣΚ Κατηγορία:Προπονητές ποδοσφαίρου Σταντ Μπρεστουά Κατηγορία:Προπονητές ποδοσφαίρου ΑΚ Αζαξιό Κατηγορία:Μέσοι ποδοσφαιριστές Κατηγορία:Ποδοσφαιριστές ΣΚ Χαζεμπρούκ Κατηγορία:Προπονητές ποδοσφαίρου ΟΦΚ Σαρλβίλ
Πλάτανος Ηλείας
Χάρτης περιοχής
<mapframe latitude="37.666973" longitude="21.596375" zoom="12" width="1000" height="400" align="center" />
Παραπομπές
Κατηγορία:Χωριά του νομού Ηλείας Κατηγορία:Δήμος Αρχαίας Ολυμπίας
The Karate Kid (franchise)
Το The Karate Kid είναι ένα αμερικανικό franchise πολεμικών τεχνών και δράματος που δημιουργήθηκε από τον Ρόμπερτ Μαρκ Κέιμεν. Η σειρά ακολουθεί το ταξίδι διάφορων εφήβων που ενηλικιώνονται, οι οποίοι διδάσκονται τους τρόπους των πολεμικών τεχνών από έναν έμπειρο μέντορα, προκειμένου να υπερασπιστούν τον εαυτό τους μετά από εκφοβισμό ή να διεκδικήσουν την κυριαρχία τους απέναντι στους άλλους.
Η αρχική σειρά ταινιών ξεκίνησε ως τετραλογία, ξεκινώντας με την κυκλοφορία του Καράτε Κιντ (1984), μετά την επιτυχία του οποίου δημιουργήθηκαν τρεις συνέχειες: Καράτε Κιντ 2 (1986), Καράτε Κιντ 3 (1989) και Καράτε Κιντ: Η Νέα Γενιά (1994). Το 2010 κυκλοφόρησε ένα remake με παρόμοια ιστορία αλλά με διαφορετικό σύνολο χαρακτήρων. Παρά τη διατήρηση του αρχικού τίτλου, το ριμέικ επικεντρώθηκε στο κουνγκ φου, καθώς η ταινία διαδραματιζόταν στην Κίνα. Μια έκτη ταινία έχει προγραμματιστεί να κυκλοφορήσει το 2024.
Το Cobra Kai (2018–σήμερα) προσφέρει μια συνέχεια του σύμπαντος που δημιούργησαν οι πρωτότυπες ταινίες των δεκαετιών του 1980 και του 1990, τρεις δεκαετίες αργότερα. Ενώ βασίζονται απευθείας στους χαρακτήρες του Κέιμεν, οι Τζος Χελντ, Τζον Χούργουιτζ και Χέιντεν Σόλσμπεργκ δημιούργησαν αυτή τη σειρά.
Μαζί με τις ταινίες κυκλοφόρησαν επίσης μια σειρά κινουμένων σχεδίων, καθώς και βιντεοπαιχνίδια μεταξύ άλλων εμπορευμάτων.
Παραπομπές
Κατηγορία:The Karate Kid (franchise) Κατηγορία:Αγγλόφωνες ταινίες Κατηγορία:Αμερικανικές σειρές ταινιών Κατηγορία:Εμπορικά σήματα οπτικοακουστικών μέσων Κατηγορία:Σελίδες με μη επιθεωρημένες μεταφράσεις <references group="lower-greek" responsive="0" />
Βρομερό τόφου
Το βρομερό τόφου (κινέζικα: 臭豆腐, πινγίν: chòu dòufu) είναι μια κινεζική μορφή ζυμωμένου τόφου που έχει έντονη μυρωδιά. Πωλείται συνήθως στις νυχτερινές αγορές ή στους πάγκους του δρόμου ως σνακ, ή σε μπαρ μεσημεριανού ως συνοδευτικό πιάτο, παρά σε εστιατόρια.
Παραγωγή
Σε αντίθεση με το τυρί, η ζύμωση του βρόμικου τόφου δεν έχει σταθερή φόρμουλα για τα αρχικά βακτήρια. Υπάρχουν μεγάλες περιφερειακές και ατομικές παραλλαγές στην παραγωγή και την προετοιμασία.
Η παραδοσιακή μέθοδος παραγωγής βρόμικου τόφου είναι η παρασκευή άλμης από γάλα, λαχανικά και κρέας που έχουν υποστεί ζύμωση. Η άλμη μπορεί επίσης να περιλαμβάνει αποξηραμένες γαρίδες, φύλλα αμάρανθου, φύλλα καφέ μουστάρδας, βλαστούς μπαμπού και κινέζικα βότανα. Η ζύμωση άλμης μπορεί να διαρκέσει αρκετούς μήνες.
Τα σύγχρονα εργοστάσια χρησιμοποιούν συχνά γρηγορότερες μεθόδους για μαζική παραγωγή τόφου. Το φρέσκο τόφου μαρινάρεται σε έτοιμη άλμη για μία ή δύο μόνο ημέρες, ειδικά για σκοπούς μαγειρέματος τηγανητών ή βραστών. Η διαδικασία προσθέτει μόνο μυρωδιά στο μαριναρισμένο τόφου αντί να το αφήσει να ζυμώσει εντελώς.
Παρασκευή
δεξιά|μικρογραφία| Μαύρο βρόμικο τόφου σε [[Κουζίνα της Χουνάν|στυλ Χουνάν.]] Το βρομερό τόφου μπορεί να καταναλωθεί κρύο, στον ατμό, βρασμένο ή, συνήθως, τηγανητό, και συχνά συνοδεύεται από σάλτσα τσίλι ή σάλτσα σόγιας. Το χρώμα ποικίλλει από το χρυσό, τηγανητό στυλ Τσετσιάνγκ έως το μαύρο, χαρακτηριστικό του βρόμικου τόφου σε στυλ Χουνάν.
Από απόσταση, η μυρωδιά του βρόμικου τόφου λέγεται ότι μοιάζει με αυτή των σάπιων σκουπιδιών ή των δύσοσμων ποδιών. Μερικοί άνθρωποι το έχουν συγκρίνει με τη γεύση του μπλε τυριού, ενώ άλλοι το έχουν συγκρίνει με το σάπιο κρέας. Λέγεται ότι όσο περισσότερο μυρίζει, τόσο καλύτερη είναι η γεύση του.
Χημική ανάλυση
Μια χημική ανάλυση του 2012 διαπίστωσε 39 πτητικές οργανικές ενώσεις που συνέβαλαν στη μοναδική μυρωδιά και γεύση του ζυμωμένου βρόμικου τόφου. Η κύρια πτητική ένωση ήταν το ινδόλιο, ακολουθούμενο από το τρισουλφίδιο του διμεθυλίου, τη φαινόλη, δισουλφίδιο του διμεθυλίου και το τετρασουλφίδιο του διμεθυλίου. δεξιά|μικρογραφία| Ένας πάγκος βρόμικου τόφου στη [[Κιλάνγκ της Ταϊβάν.]]
Εξωτερικοί σύνδεσμοι
Κατηγορία:Τρόφιμα με βάση το τόφου Κατηγορία:Κινεζικά αρτύματα Κατηγορία:Κινεζικές εφευρεσεις Κατηγορία:Τρόφιμα τηγανισμένα σε πολύ λάδι Κατηγορία:Ζυμωμένα τρόφιμα με βάση τη σόγια Κατηγορία:Κινεζική κουζίνα Κατηγορία:Κουζίνα του Χονγκ Κονγκ Κατηγορία:Κουζίνα της Χουνάν Κατηγορία:Κουζίνα της Σαγκάης Κατηγορία:Ταϊβανέζικη κουζίνα Κατηγορία:Δυναστεία Τσινγκ
Ευπόλεμος ο Αργείος
Παραπομπές
Κατηγορία:Αρχαίοι Έλληνες αρχιτέκτονες
Κυπριακό Μουσείο
Το Κυπριακό Μουσείο (γνωστό και ως Αρχαιολογικό Μουσείο της Κύπρου) είναι το παλαιότερο και μεγαλύτερο μουσείο αρχαιολογίας στην Κύπρο. Στεγάζει ευρήματα από τις πολυάριθμες ανασκαφές στο νησί. Βρίσκεται στην οδό Μουσείου στο κέντρο της Λευκωσίας. Η ιστορία του μουσείου είναι στενά συνδεδεμένη με την πορεία της σύγχρονης αρχαιολογίας (και το Τμήμα Αρχαιοτήτων) στην Κύπρο.
Ιστορία
Το Κυπριακό Μουσείο ιδρύθηκε το 1882 κατά τη διάρκεια της Βρετανικής κατοχής του νησιού. Ώθηση στη δημιουργία του έδωσαν οι συχνές παράνομες ανασκαφές και εξαγωγές αρχαιοτήτων από το νησί. Οι πιο εκτεταμένες από αυτές είχαν πραγματοποιηθεί λίγα χρόνια νωρίτερα από τον Αμερικανό πρέσβη, Luigi Palma di Cesnola, ο οποίος είχε εξαγάγει πάνω από 35,000 αντικείμενα από το νησί, τα περισσότερα από τα οποία καταστράφηκαν κατά τη μεταφορά. Πολλά από τα σωζόμενα στοιχεία καταλήξανε στη συλλογή του νεοσυσταθέντος Μητροπολιτικού Μουσείου Τέχνης της Νέας Υόρκης και ευρίσκονται έως σήμερα στις αίθουσες Ελληνικής και Ρωμαϊκής τέχνης.
Το αρχικό μουσείο χρηματοδοτήθηκε από ιδιωτικές δωρεές και στεγάστηκε προσωρινά σε κυβερνητικά κτήρια. Μεταφέρθηκε σε ιδιόκτητες εγκαταστάσεις το 1889 στην οδό Βικτώριας εντός των μεσαιωνικών τειχών της πόλης. Η κατασκευή του σημερινού κτιρίου άρχισε το 1908. Ήταν σχεδιασμένο από τον αρχιτέκτονα Ν. Balano της Αρχαιολογικής Εταιρείας Αθηνών. Το 1961 ολοκληρώθηκε η δεύτερη φάση, στην οποία και παραμένει έως σήμερα.
Μέλλον
Κατηγορία:Αρχαιολογικά μουσεία στην Κύπρο Κατηγορία:Λευκωσία Κυπρου
Nextcloud
Το Nextcloud είναι σουίτα λογισμικού πελάτη-διακομιστή για τη δημιουργία και τη χρήση υπηρεσιών φιλοξενίας αρχείων. Η εφαρμογή Nextcloud είναι παρόμοια με αυτή του Dropbox. Σε αντίθεση με το Dropbox, το Nextcloud δεν προσφέρει φιλοξενία χώρου αποθήκευσης αρχείων εκτός χώρου. Το Nextcloud είναι δωρεάν και ανοικτού κώδικα, πράγμα που σημαίνει ότι ο καθένας μπορεί να το εγκαταστήσει και να το χειριστεί στις δικές του ιδιωτικές συσκευές διακομιστή.
Σε αντίθεση με τις ιδιόκτητες υπηρεσίες όπως το Dropbox, το Office 365 ή το Google Drive, η ανοικτή αρχιτεκτονική επιτρέπει στους χρήστες να έχουν πλήρη έλεγχο των δεδομένων τους.
Ο αρχικός προγραμματιστής Frank Karlitschek του έργου ownCloud έκανε ένα αντίγραφο-παρακλάδι (fork) του ownCloud και έτσι δημιούργησε το Nextcloud, το οποίο συνεχίζει να αναπτύσσεται ενεργά από τον Karlitschek και άλλα μέλη της αρχικής ομάδας του ownCloud.
Χαρακτηριστικά
Τα αρχεία Nextcloud αποθηκεύονται σε συμβατικές δομές καταλόγων και είναι προσπελάσιμα μέσω του WebDAV, εάν είναι απαραίτητο. Τα αρχεία χρήστη είναι κρυπτογραφημένα κατά τη μεταφορά και προαιρετικά σε κατάσταση ηρεμίας. Το Nextcloud μπορεί να συγχρονιστεί με τοπικούς υπολογιστές με Windows (Windows XP, Vista, 7, 8 και 10), MacOS (10.6 ή νεότερη έκδοση) ή διάφορες διανομές Linux.
Το Nextcloud επιτρέπει τη διαχείριση χρηστών και ομάδων (μέσω OpenID ή LDAP). Το περιεχόμενο μπορεί να μοιραστεί με τον καθορισμό των λεπτομερών δικαιωμάτων ανάγνωσης/εγγραφής μεταξύ χρηστών και ομάδων. Εναλλακτικά, οι χρήστες Nextcloud μπορούν να δημιουργούν δημόσιες διευθύνσεις URL όταν μοιράζονται αρχεία. Είναι επίσης διαθέσιμη η καταγραφή των ενεργειών που σχετίζονται με αρχεία, καθώς και η απαγόρευση πρόσβασης βάσει κανόνων πρόσβασης αρχείων.
Το Nextcloud εισάγει νέες δυνατότητες, όπως δυνατότητες παρακολούθησης, αναζήτηση πλήρους κειμένου και έλεγχο ταυτότητας Kerberos, καθώς και διάσκεψη ήχου/βίντεο, εκτεταμένη ομοσπονδία και μικρότερες βελτιώσεις στη διεπαφή χρήστη.
Δεδομένου ότι το λογισμικό είναι αρθρωτό, μπορεί να επεκταθεί με plugins για την εφαρμογή επιπλέον λειτουργικότητας. Οι προγραμματιστές μπορούν να προσφέρουν τις επεκτάσεις τους σε άλλους χρήστες για εγκατάσταση μέσω πλατφόρμας που λειτουργεί από τον κατασκευαστή. Αυτή η πλατφόρμα επικοινωνεί με τα στιγμιότυπα Nextcloud μέσω ανοιχτού πρωτοκόλλου. Το App Store περιέχει ήδη πάνω από 200 επεκτάσεις. Με τη βοήθεια αυτών των επεκτάσεων μπορούν να προστεθούν πολλές λειτουργίες, όπως:
Αρχιτεκτονική
Προκειμένου οι επιτραπέζιες συσκευές να συγχρονίζουν αρχεία με το διακομιστή Nextcloud, είναι διαθέσιμοι επιτραπέζιοι-πελάτες για υπολογιστές με Windows, MacOS, FreeBSD ή Linux. Κινητοί-πελάτες υπάρχουν για συσκευές iOS και Android. Τα αρχεία και άλλα δεδομένα (όπως ημερολόγια, επαφές ή σελιδοδείκτες) μπορούν επίσης να προσπελαστούν, να διαχειριστούν και να μεταφορτωθούν χρησιμοποιώντας ένα πρόγραμμα περιήγησης ιστού χωρίς κάποιο πρόσθετο λογισμικό. Οποιεσδήποτε ενημερώσεις στο σύστημα αρχείων μεταφέρονται σε όλους τους υπολογιστές και τις κινητές συσκευές που είναι συνδεδεμένοι στο λογαριασμό ενός χρήστη.
Ο διακομιστής Nextcloud είναι γραμμένος σε γλώσσες δέσμης ενεργειών PHP και JavaScript. Για απομακρυσμένη πρόσβαση, χρησιμοποιεί το saber/dav, έναν διακομιστή WebDAV ανοιχτού κώδικα. Το Nextcloud έχει σχεδιαστεί για να λειτουργεί με διάφορα συστήματα διαχείρισης βάσεων δεδομένων, όπως SQLite, MariaDB, MySQL, Oracle Database και PostgreSQL.
Με το Nextcloud 12, αναπτύχθηκε μια νέα αρχιτεκτονική με το όνομα Global Scale, με στόχο την κλιμάκωση σε εκατοντάδες εκατομμύρια χρήστες. Διαχωρίζει τους χρήστες σε ξεχωριστούς κόμβους και εισάγει στοιχεία για τη διαχείριση της αλληλεπίδρασης μεταξύ τους.
Κουτί Nextcloud
Τον Σεπτέμβριο του 2016, η Nextcloud, σε συνεργασία με τα Western Digital Labs και τηνCanonical (εταιρεία πίσω από το Ubuntu ), κυκλοφόρησε το Nextcloud Box. Η ανακοίνωση έγινε από τη Jane Silber, Διευθύνοντα Σύμβουλο της Canonical και Frank Karlitschek. Το πλαίσιο Nextcloud βασίστηκε σε ένα Raspberry Pi, που τρέχει το Ubuntu Core με Snappy και προοριζόταν να χρησιμεύσει ως συσκευή αναφοράς για άλλους πωλητές. Τον Ιούνιο του 2017, η Western Digital έκλεισε τα εργαστήρια Western Digital Labs οποία προκάλεσαν την παύση της παραγωγής του κουτιού.
Υπάρχει εναλλακτικό υλικό από άλλους προμηθευτές, όπως:
Και άλλα έχουν ανακοινωθεί.
Ιστορία του fork (αντίγραφο-παρακλάδι) από το ownCloud
Τον Απρίλιο του 2016 ο Καρλίτσεκ και οι περισσότεροι βασικοί συνεισφέροντες εγκατέλειψαν την ownCloud Inc. Αυτοί περιλάμβαναν μέρος του προσωπικού της ownCloud σύμφωνα με πηγές κοντά στην ίδια την κοινότητα ownCloud.
Πριν από το fork προηγήθηκε μια ανάρτηση blog του Karlitschek, θέτοντας ερωτήσεις όπως «Ποιος είναι ο ιδιοκτήτης της κοινότητας; Ποιος είναι ο ιδιοκτήτης του ίδιου του ownCloud; Και τι έχει μεγαλύτερη σημασία, βραχυπρόθεσμα χρήματα ή μακροπρόθεσμη ευθύνη και ανάπτυξη;» Δεν υπήρξαν επίσημες δηλώσεις σχετικά με το λόγο του fork. Ωστόσο, ο Karlitschek αναφέρθηκε αρκετές φορές σε μια συζήτηση στο συνέδριο FOSDEM του 2018, υπογραμμίζοντας την πολιτιστική αναντιστοιχία μεταξύ προγραμματιστών ανοιχτού κώδικα και επιχειρηματικών προσανατολισμένων ανθρώπων που δεν χρησιμοποιούνται στην κοινότητα ανοιχτού κώδικα.
Στις 2 Ιουνίου, εντός 12 ωρών από την ανακοίνωση του fork, η αμερικανική οντότητα «ownCloud Inc.» ανακοίνωσε ότι κλείνει με άμεση ισχύ, δηλώνοντας ότι "[...] οι κύριοι δανειστές στις ΗΠΑ έχουν ακυρώσει την πίστωση μας. Σύμφωνα με το αμερικανικό δίκαιο, είμαστε αναγκασμένοι να κλείσουμε τις πόρτες της ownCloud, Inc. με άμεσο αποτέλεσμα και να τερματίσουμε τις συμβάσεις των 8 υπαλλήλων. «Η ownCloud Inc κατηγόρησε τον Karlitschek για τους προγραμματιστές της λαθροθηρίας, ενώ οι προγραμματιστές της Nextcloud όπως ο Arthur Schiwon δήλωσαν ότι "αποφάσισα να παραιτηθώ γιατί στην εταιρία ownCloud Inc δεν εξελίχθηκαν όλα όπως τα φαντάστηκα». Η ownCloud GmbH συνέχισε τις δραστηριότητές της, εξασφάλισε χρηματοδότηση από νέους επενδυτές και ανέλαβε τη δουλειά της ownCloud Inc.
Διαφορές από το ownCloud
Ενώ το Nextcloud ήταν αρχικά ένα fork του ίδιου του έργου ownCloud, υπάρχουν τώρα πολλές διαφορές. Παρόλο που το ownCloud προσφέρει μια έκδοση κοινότητας ανοιχτού κώδικα, προσφέρουν επίσης μια ιδιόκτητη έκδοση Enterprise με πρόσθετες λειτουργίες και συνδρομές υποστήριξης. Το Nextcloud αντίθετα, χρησιμοποιεί την ίδια δημόσια βάση κώδικα και για τους δωρεάν και τους χρήστες που πληρώνουν.
Η δημοτικότητα του Nextcloud φαίνεται να έχει ξεπεράσει τη δημοτικότητα του ownCloud, τουλάχιστον με βάση τα δεδομένα της Google Trends.
Ιστορικό εκδόσεων
Πρόγραμμα συντήρησης και εκδόσεων
Εξωτερικοί σύνδεσμοι
Κατηγορία:Αποθηκευτικό νέφος Κατηγορία:Σελίδες με μη επιθεωρημένες μεταφράσεις
Μαλακόστρακα
Τα μαλακόστρακα (Malacostraca) είναι ομοταξία υδρόβιων καρκινοειδών οργανισμών που περιλαμβάνει τους αστακούς, τις γαρίδες, τα καβούρια και τις καραβίδες.
Το σώμα των υδροβίων αυτών οργανισμών σχηματίζει διάταξη από καριδοειδείς επιφάνειες (caridoid facies). Δηλαδή η σωματική διάταξη των παραπάνω οργανισμών παρουσιάζει έξι τμήματα στο κεφάλι, οκτώ στο θώρακα, και έξι στη κοιλιά. Τα ζώα αυτά εκτός από το μαλακό κέλυφος που φέρουν από το οποίο και χαρακτηρίζονται έχουν επίσης σύνθετα μάτια με μίσχο, νηκτικά πόδια στη κοιλιά και ουριαίο πτερύγιο, που μερική εξαίρεση στην ομάδα αυτών παρουσιάζει ο κάβουρας.
Οι Αναλώσιμοι
Οι Αναλώσιμοι (αγγλικά: The Expendables) είναι αμερικανική περιπετειώδης ταινία παραγωγής 2010 σε σκηνοθεσία του Σιλβέστερ Σταλόνε και πρωταγωνιστεί ο ίδιος μαζί με τους Τζέισον Στέιθαμ, Ντολφ Λούντγκρεν, Τζετ Λι, Ράντι Κουτούρ, Μπρους Γουίλις, Στίβ Όστιν και Τέρι Κορούς, Μίκι Ρουρκ και Άρνολντ Σβαρτσενέγκερ. Είναι η πρώτη φορά που εμφανίζονται όλοι οι ηθοποιοί-βετεράνοι της περιπέτειας μαζί σε μια ταινία, η οποία είναι ξεχωριστή από άλλες.
Η ταινία έλαβε ανάμικτες κριτικές, αλλά πήγε πολύ καλά στα διεθνή box office.
Πλοκή
Μια ομάδα μυστικών πρακτόρων, οι Αναλώσιμοι, ταξιδεύουν στον Κόλπο του Άντεν στη Σομαλία, για να βοηθήσουν κάποιους ομήρους, οι οποίοι ήταν αιχμάλωτοι από πειρατές. Η ομάδα ήταν ο Μπάρνει Ρος (Σιλβέστερ Σταλόνε), πρώην αρχηγός των Ειδικών Δυνάμεων, ο Λι Κρίτσμας (Τζέισον Στέιθαμ), ο ειδικός στις πολεμικές τέχνες, Γιν Γιανγκ (Τζετ Λι), ο ελεύθερος σκοπευτής Γκάνερ Τζένσεν (Ντόλφ Λούντγκρεν), ο οπλοφόρος Χέιλ Σίζαρ (Τέρι Κρούς) και ο ειδικός στις εκρήξεις Τολ Ρόουντ, (Ράντι Κουτούρ). Ο πιο ανυπάκουος, Γκάνερ, είχε ψυχολογικά προβλήματα, ενώ χρησιμοποιούσε και αναβολικά. Έπρεπε να φύγει από την ομάδα, διότι έβαζε τους άλλους σε μπελάδες. Ύστερα, ταξίδεψαν όλοι τους, στη Νέα Ορλεάνη, όπου και παρέμειναν.
Ο Ρος και ο αρχηγός μιας άλλης ομάδας πρακτόρων, ο Τρέντ Μάουζερ (Άρνολντ Σβαρτσενέγκερ), επισκέπτονται έναν άνθρωπο σε μια εκκλησία, ο οποίος χρησιμοποιεί το ψευδώνυμο "Mr. Church", και ρωτάει έναν απο τους δύο ποιος θα αναλάβει μια υπόθεση που τους έχει. Ο Τρεντ λέει πως έχει άλλη αποστολή, και την παραδίδει στον Μπάρνει. Η αποστολή τους είναι, να ταξιδέψουν στο νησί Βιλένα (φανταστικό νησί), που βρίσκεται στον Ειρηνικό Ωκεανό και να σκοτώσουν τον Στρατηγό Γκάρζα (Ντέιβιντ Ζάιας). Ο Κρίστμας πριν φύγει ήθελε να κάνει ένα δώρο στη φιλενάδα του, την Λούσι, αλλά τη βρίσκει με άλλον και δε φεύγει ιδιαίτερα χαρούμενος. Τελικά, ταξίδεψαν στην Βιλένα, ο Μπάρνει και ο Λι για να βρουν τον άνθρωπο που ξέρει για το πώς ζουν στο νησί. Ο άνθρωπος αυτός, η Σάντρα (Ζιζέλ Ιτιέ), τους είπε τα πάντα και το χειρότερο, πως ο πατέρας της έχει πιαστεί από τον Τζέιμς Μονρόε (Έρικ Ρόμπερτς), ο οποίος ήθελε να διατάζει τον Γκάρζα όπως ακριβώς ήθελε. Δηλαδή, οι καλλιέργειες κάνναβης δεν ολοκληρώθηκαν με επιτυχία, με αποτέλεσμα να τον φυλακίσουν σε κτήριο. Ο Μπάρνει της προτείνει να έρθει μαζί τους, αλλά αυτή επέμενε να σώσει τον πατέρα της. Ο Μονρόε την πιάνει, την απειλεί πως αν δεν του πει για ποιον σκοπό πήγαν οι Αμερικανοί εκεί, θα σκοτώσει τον πατέρα της και αυτήν.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2010 Κατηγορία:Αμερικανικές θρίλερ ταινίες δράσης Κατηγορία:Αγγλόφωνες ταινίες Κατηγορία:Ταινίες παραγωγής Lions Gate Entertainment
Δάφνη Τρούλλων
Η Δάφνη Τρούλλων είναι κυπριακός αθλητικός σύλλογος με έδρα τους Τρούλλους της επαρχίας Λάρνακας. Ιδρύθηκε το 1952. Διαθέτει τμήμα επιτραπέζιας αντισφαίρισης, τμήμα σκοποβολής και τμήμα πολιτιστικών δραστηριοτήτων. Παλαιότερα διατηρούσε και ποδοσφαιρικές ομάδες ανδρών και γυναικών. Χρώματα του συλλόγου είναι το πράσινο και το άσπρο.
Ποδόσφαιρο γυναικών
Η ποδοσφαιρική ομάδα γυναικών της Δάφνης ιδρύθηκε το 1998. Συμμετείχε στο πρωτάθλημα ανελλιπώς από την πρώτη χρονιά λειτουργίας του, την περίοδο 1998-99, έως και την περίοδο 2015-16, χωρίς ωστόσο να είχε κατακτήσει κάποιο τίτλο. Το 2016 ανέστειλε την λειτουργία του.
Ποδόσφαιρο ανδρών
Η ποδοσφαιρική ομάδα ανδρών της Δάφνης δημιουργήθηκε το 1952. Υπήρξε ιδρυτικό μέλος της ΕΠΕΛ και συμμετείχε στις διοργανώσεις διάφορων επαρχιακών ομοσπονδιών (ΕΠΕΛ, ΣΕΚ, ΕΠΟΕΛ, ΑΠΟΛ), με τελευταία την Ποδοσφαιρική Ομοσπονδία Αμμοχώστου-Λάρνακας (ΠΟΑΛ). Το 2008 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην μοναδική συμμετοχή της στη Δ΄ κατηγορία, την περίοδο 2008-09, τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΟΑΛ έως το 2015.
To 2015, το ποδοσφαιρικό τμήμα ανδρών της Δάφνης ενοποιήθηκε με το Σουρουκλή Τρούλλων δημιουργώντας την ομάδα Τρούλλοι FC 2015.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λάρνακας Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1952 Κατηγορία:Ποδοσφαιρικές ομάδες Κύπρου (γυναικών) Κατηγορία:Ανενεργές ποδοσφαιρικές ομάδες Κύπρου (γυναικών) Κατηγορία:Τρούλλοι
Φάλμουθ (αποσαφήνιση)
Το όνομα Φάλμουθ μπορεί να αναφέρεται σε:
Βεατρίκη της Σικελίας
Με το όνομα αυτό υπάρχουν τα παρακάτω πρόσωπα:
Ομελέτα
Ιστορία
Η χρήση χτυπημένων αβγών στη μαγειρική γίνεται από αρχαιοτάτων χρόνων. Οι Ρωμαίοι έτρωγαν ζεστές ή κρύες ομελέτες, γνωστές με την ονομασία patina. Οδηγίες για patinae συμπεριλαμβάνονται στο γνωστότερο βιβλίο μαγειρικής της αρχαιότητας "De re coquinaria". Στην Αγγλία κατά το Μεσαίωνα οι ομελέτες ονομάζονταν herbolacae και αρωματίζονταν συχνά με διάφορα μυρωδικά. Οι Βίκινγκ παρασκεύαζαν ομελέτες και τις συνόδευαν με ψωμί σικάλεως, μπέικον και τυρί, για να αντέχουν στο κρύο.
Σύμφωνα με τον Ηλία Πετρόπουλο, στα ελληνικά η ομελέτα ονομαζόταν σφουγγάτο, καγιανάς ή καϊγανάς, στα ποντιακά φούστορο ή φούστρο, ενώ υπάρχει και ο λόγιος ορισμός ωοτηγανίτης. Ο Βυζαντινός συγγραφέας και ποιητής Θεόδωρος Πρόδρομος ή Πτωχοπρόδρομος του 12ου αιώνα περιγράφει συνεχώς με ενθουσιασμό τις διπλές ομελέτες ή διπλοσφουγγάτα, όπως ο ίδιος τις ονομάζει. Ο όρος ομελέτα προέρχεται από τη γαλλική λέξη omelette, η οποία χρησιμοποιείται από τα μέσα του 16ου αιώνα, και κατ' επέκταση ίσως από το υποκοριστικό της λατινικής λέξης lamina, lamella. Σύμφωνα με αυτή την εκδοχή, την ονομασία lamella πήρε είτε λόγω της λεπτότητάς της είτε επειδή ψηνόταν πάνω σε λαμαρίνα. Οι Γάλλοι δανείστηκαν τη λέξη (la lemele), η οποία με παραφθορά - μετάθεση μετατράπηκε αρχικά σε alemelle ή alumelle, εν συνεχεία πιθανόν alemette και τέλος amelette. Κατά άλλη εκδοχή, η homelaicte d'oeufs που αναφέρει ο Φρανσουά Ραμπελαί πιθανόν να μαρτυρεί συνένωση των λατινικών ovum (αβγό) και lacte (γάλα, laitt' στη Νορμανδία), ωστόσο δεν αποκλείεται να πρόκειται για λογοπαίγνιο.
Βιβλίο Γκίνες
Την πρώτη φορά που γιορτάστηκε στην Ελλάδα η Παγκόσμια Ημέρα του αβγού, στις 12 Οκτωβρίου του 2001, παρασκευάστηκε η -τότε- μεγαλύτερη ομελέτα του κόσμου. Το γεγονός έλαβε χώρα στην πλατεία Κοτζιά και οργανώθηκε από το Σύνδεσμο Πτηνοτροφικών Επιχειρήσεων Ελλάδος και τη σχολή μαγειρικής Le Monde.
Στην Τουρκία, στις 8 Οκτωβρίου του 2010 η Παγκόσμια Ημέρα του αβγού γιορτάστηκε με το μαγείρεμα της νέας μεγαλύτερης ομελέτας στον κόσμο. Η ομελέτα αυτή, τηγανίστηκε σε τηγάνι διαμέτρου δέκα μέτρων, μπροστά από ένα εμπορικό κέντρο της Άγκυρας. Η εκδήλωση οργανώθηκε από την Ένωση Παραγωγών Αβγών. Στη διαδικασία του μαγειρέματος, συνεισέφεραν 65 μάγειρες. Για την ετοιμασία της ομελέτας, χρειάσθηκαν επίσης 110.010 αβγά και δυόμισι ώρες ψησίματος. Ο εκπρόσωπος του οργανισμού Ρεκόρ Γκίνες, Καρίμ Βαλέριο, επιβεβαίωσε ότι η εν λόγω ομελέτα ήταν η μεγαλύτερη στον κόσμο. Το ρεκόρ μέχρι τότε ανήκε στη Νότιο Αφρική, όπου και χρησιμοποιήθηκαν 60.000 αβγά.
Σε ξενοδοχείο της Νέας Υόρκης, μαγειρεύτηκε η πιο ακριβή ομελέτα του κόσμου. Είχε τιμή 1000$ και αποτελείτο από έξι αβγά, έναν ολόκληρο αστακό και 300 γραμμάρια χαβιάρι. Λέγεται ότι το καθημερινό πρωινό της Μεγάλης Αικατερίνης της Ρωσσίας ήταν μια ομελέτα από χαβιάρι, που έτρωγε πίνοντας τσάι με βότκα.
Νότια Ευρώπη
Στην ευρύτερη περιοχή των Βαλκανίων οι ομελέτες συνήθως γίνονται με χόρτα (όπως σπανάκι, μάραθο κ.α.) και φέτα, γραβιέρα ή άλλα τοπικά τυριά. Στην Ελλάδα η παραδοσιακή ομελέτα αποτελείται από ντομάτες, πράσινες πιπεριές, κρεμμύδια, τυριά (φέτα, γραβιέρα) και βούτυρο και συνοδεύεται, πολλές φορές με χωριάτικη σαλάτα και λευκά κρασιά όπως αφρώδης από τη Ζίτσα, Σαββατιανό και Ροδίτης ή μπίρα. Στην Άνδρο η παραδοσιακή ομελέτα ονομάζεται φρουτάλια και αποτελείται από πατάτες, χοιρινό λουκάνικο και καπνιστό χοιρινό κρέας. Τηγανητές πατάτες περιέχει και η βασική συνταγή στην Κρήτη.
Στην Ιταλία ονομάζεται φριτάτα (ιταλ. frittata) και σερβίρεται κομμένη σε τρίγωνα. Γίνεται με χτυπημένα αβγά που ανακατεύονται με σπανάκι, κολοκυθάκια, μανιτάρια, πράσο, αγκινάρες, ψιλοκομμένο συκώτι ή γενικότερα κρέας ή ψάρι και τηγανίζονται σε βαθύ τηγάνι, έτσι ώστε το μίγμα των αβγών να καλύπτει τα λαχανικά. Συνήθως στο μίγμα προστίθενται σκόρδο, μυρωδικά (όπως βασιλικός ή μαϊντανός) και διάφορα τυριά. Όταν η μία πλευρά είναι έτοιμη, ο μάγειρας με ειδικές κινήσεις γυρίζει την ομελέτα ανάποδα. Αν και οι ιταλικές ομελέτες είναι κατά κανόνα ανοιχτές, υπάρχουν παλαιότερες αναφορές για μια τυλιγμένη ομελέτα με το ίδιο όμως όνομα (frittata). Στη Σικελία η ομελέτα παρασκευάζεται από μαγειρεμένα αβγά και σερβίρεται με σάλτσα ντομάτας.
Στην Ισπανία ονομάζεται τορτίγια (ισπαν. tortilla) και είναι παρόμοια με τη φριτάτα. Χαρακτηριστικές στην ισπανική ομελέτα είναι οι πατάτες που περιέχει, επίσης χρησιμοποιoύνται κρεμμύδια, ντομάτες και γλυκιές πιπεριές. Συναντάται συχνά σε μενού διαφόρων tapas σε ισπανικά μεζεδοπωλεία, αλλά είναι γνωστή και διεθνώς. Απομακρυσμένες παραλλαγές συναντώνται και στην κρεολική κουζίνα της Νέας Ορλεάνης, συχνότερα στο πρωινό γεύμα. Στην Πορτογαλία η ομελέτα, που ονομάζεται το ίδιο (πορτ. omeleta) ή και fritada, συνήθως περιέχει ψάρι ή κρέας (εκτός από την ), ενώ συχνά προστίθενται ντομάτες, διάφορα τυριά ή και ζαμπόν.
Κεντρική Ευρώπη
Στη Γαλλία χρησιμοποιούνται κυρίως βούτυρο, μανιτάρια, αλλά και σχοινόπρασο, εστραγκόν, μαϊντανός και άνηθος. Η γαλλική ομελέτα διαφέρει αρκετά από τις ομελέτες που παρασκευάζονται στις άλλες χώρες της Μεσογείου και στην Αμερική:
Ωστόσο, στις περιοχές νοτιότερα, με μεσογειακή κουζίνα ή με επιρροές από αυτή, οι ομελέτες έχουν συνήθως μεγαλύτερο πάχος. Στη γαλλική Βασκονία η τοπική πικάντικη ομελέτα pipérade γίνεται με κρεμμύδι, ντομάτες και πράσινες πιπεριές, σωταρισμένες με κόκκινες πιπεριές Espelette. Στην Κορσική δημοφιλής είναι η "frittata al brocciu", στην οποία προστίθεται το φημισμένο τυρί brocciu (μπροτσιού).
Δυτική Ευρώπη
Στην Αγγλία, η ομελέτα αποτελεί ένα από τα κύρια πρωινά πιάτα, ιδίως τις υγρές και κρύες ημέρες του χειμώνα. Συνδυάζεται με ροφήματα όπως τσάι με γάλα (white tea), χυμούς ή με κόκκινο κρασί. Λέγεται πως, όταν ο Βρετανός υπουργός Οικονομικών, κατά τη διάρκεια του Δευτέρου Παγκοσμίου Πολέμου, Σερ Στάφορντ Κριπς, δείπνησε με τη βασιλική οικογένεια, στο ανάκτορο Μπαλμόραλ, τού προσφέρθηκε μόνο μια ομελέτα, καθώς η βασίλισσα Ελισάβετ, η οποία είχε προηγουμένως αρνηθεί την ασφαλή μεταφορά της στον Καναδά, κατανοούσε τη σοβαρότητα της κατάστασης και ζούσε και η ίδια, όσο πιο λιτά γινόταν τις δύσκολες ώρες του πολέμου.
Στην Ιρλανδία το έντονο και διαρκές χτύπημα των αβγών έχει ως αποτέλεσμα μια πλατιά ομελέτα, στην οποία προστίθενται πατάτες και κρεμμυδάκια, ενώ  περιέχει μικρή ποσότητα χυμού λεμονιού.
Βόρεια Ευρώπη
Στη Γερμανία γνωστό παραδοσιακό πρωινό είναι το Bauernfrühstück, ομελέτα η οποία γίνεται με μπέικον και πατάτες. Ομελέτες ψήνονται στο φούρνο με λουκάνικα, μπέικον, ένταμερ, κρεμμύδια, πιπεριές, μαϊντανό και κρέμα γάλακτος και συνοδεύονται με μπύρα.
Στη Δανία σερβίρεται με ζαμπόν, κρεμμύδια, μαϊντανό, σέλινο και άνηθο.
Στη Σουηδία η παραδοσιακή συνταγή περιλαμβάνει μπέικον, κρεμμύδια, πατάτες και μοσχοκάρυδο και συνοδεύεται, συνήθως, με σουηδικές φρυγανιές.
Αμερική
Στις Ηνωμένες Πολιτείες είναι επίσης λεπτή, αν και χωρίς να απαιτείται ιδιαίτερη δεξιοτεχνία όπως στη γαλλική ομελέτα. Το χρώμα της ενδέχεται να είναι πιο σκούρο, καθώς ψήνεται πιο αργά, ενώ συνήθως διπλώνεται στη μέση.
Σε πολλά εστιατόρια της πάλαι ποτέ Άγριας Δύσης παρασκευάζεται η ομελέτα Western (ουέστερν), η οποία προήλθε από την ομελέτα "φου γιανγκ" της αμερικανοκινεζικής κουζίνας, με επιρροές από την βασκική pipérade. . Η παραδοσιακή συνταγή περιέχει κρεμμύδια ψιλοκομμένα σε κύβους, πράσινες πιπεριές και ζαμπόν. Η ομελέτα "φου γιάνγκ" (αγγλ. egg foo young,  egg fooyung, egg foo yong, egg fu yung, or egg furong, κιν. 芙蓉蛋) είναι πιάτο της κινεζο-ινδονησιακής και της βρετανο- και αμερικανοκινεζικής κουζίνας.
Ασία
Στην Ιαπωνία η ομελέτα ονομάζεται tamagoyaki (ταμαγκογιάκι) και σερβίρεται με ζάχαρη και σόγια.
Στην Ινδία συνοδεύεται με ζεστή πίττα από ψωμί, το λεγόμενο τσαπάτι, κρεμμύδια, ντομάτες, τσίλι και κορίανδρο.
Στο Ιράν λέγεται κουκού (kuku) και είναι παρόμοια με την ισπανική ομελέτα Το σάμπζι κουκού (sabzi kuku) γίνεται με σκληρά χόρτα / σπανάκι, τηγανίζεται και από τις δύο πλευρές και σερβίρεται με ψωμί και γιαούρτι. Στο παραδοσιακό τραπέζι της ιρανικής Πρωτοχρονιάς (Νορούζ) τα χόρτα στο σάμπζι κουκού συμβολίζουν την αναγέννηση και τα αβγά τη γονιμότητα και την ευτυχία για την επόμενη χρονιά. Στην Αρμενία ονομάζεται παρόμοια sebze kuku. Στη Γεωργία η ομελέτα φτιάχεται με κρεμμύδια, πιπεριές και ντομάτες. Άλλη γνωστή παραλλαγή της ομελέτας στο Ιράν είναι η κουκού μπαντεντζάν (kuku bandenjan), η οποία γίνεται με μελιτζάνα.
Στην Κίνα υπάρχει το πιάτο tamago (ταμάγκο), μια γλυκιά και πολύ λεπτή ομελέτα. Μια άλλη παραλλαγή περιλαμβάνει σόγια, μανιτάρια, φασόλια, γαρίδες και κρεμμύδια.
Αφρική
Στον αραβικό κόσμο, η ομελέτα φτιάχνεται με κρεμμύδια, δυόσμο και τυρί.
Σημειώσεις
<references group="σημ." />
Εξωτερικοί σύνδεσμοι
Κατηγορία:Ζεστά ορεκτικά Κατηγορία:Τρόφιμα με βάση το αβγό Κατηγορία:Παγκόσμια κουζίνα Κατηγορία:Τύποι φαγητού
Webtrees
To webtrees είναι μια δωρεάν, ανοιχτού λογισμικού, βασισμένη στον ιστό, εφαρμογή γενεαλογίου που προορίζεται για τη συνεργατική χρήση.
Απαιτεί ένα διακομιστή ιστού ο οποίος να έχει εγκαταστημένη την PHP και την MySQL.
Είναι συμβατό με τα τυπικά αρχεία GEDCOM 5.5.1.
Ιστορία
Το webtrees είναι μια διακλάδωση (fork) του PhpGedView (en), δημιουργήθηκε στις αρχές του 2010, όταν η πλειονότητα των ενεργών προγραμματιστών του PhpGedView σταμάτησε να χρησιμοποιεί το SourceForge εξαιτίας ζητημάτων με την εξαγωγή κρυπτογραφημένου λογισμικού. Το webtrees είναι η δεύτερη διακλάδωση του PhpGedView. Στα τέλη του 2005 δημιουργήθηκε η πρώτη, που ονομάζεται Genmod,.
Στις 26 Ιουλίου 2010, ένα μήνα πριν κυκλοφορήσει η έκδοση 1.0.0 του webtrees, ο Dick Eastman, ο οποίος δημοσιεύει το ενημερωτικό δελτίο γενεαλογίας του Eastman, σύστησε το webtrees ως «το κύμα του μέλλοντος».
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Γενεαλογία Κατηγορία:Λογισμικό εφαρμογών
Τζιότι Άμγκιε
Η Τζιότι Άμγκιε (χίντι: ज्योति आम्गे, 16 Δεκεμβρίου 1993) είναι Ινδή ηθοποιός, περισσότερο γνωστή όμως για το γεγονός ότι είναι η πιο βραχύσωμη γυναίκα στον κόσμο, σύμφωνα με το βιβλίο Γκίνες.
Στις 16 Δεκεμβρίου του 2011, δηλαδή σε ηλικία 18 ετών, ανακηρύχθηκε από το Βιβλίο Γκίνες η πιο βραχύσωμη, εν ζωή, γυναίκα του κόσμου, με ύψος 62,8 εκ. Παρόλα αυτά, το ύψος της, το οποίο εξελίχθηκε μη ομαλά, οφείλεται στη νόσο αχονδροπλασία.
Σχετικά με την υποκριτική της καριέρα έχει συμμετάσχει σε ένα ντοκιμαντέρ, το 2009, το Body Shock, ενώ τη σεζόν 2012-13, εμφανίστηκε στο ινδικό ριάλιτι Bigg Boss 6. Ουσιαστικά η καριέρα της ξεκίνησε ένα χρόνο μετά, στις 13 Αυγούστου 2014, όταν συμπεριλήφθηκε στο κάστινγκ της σειράς American Horror Story.
Το 2012, η Άμγκιε γνώρισε τον πιο κοντό άντρα στον κόσμο, τον Τσάνταρ Μπαχάντουρ Ντανγκί, από το Νεπάλ. Οι δύο τους φωτογραφήθηκαν, για την 57η έκδοση του βιβλίου Γκίνες.
Εξωτερικοί σύνδεσμοι
Κατηγορία:Ινδοί ηθοποιοί
Αλέκος Φιλιππόπουλος
Βιογραφικά στοιχεία
Ξεκίνησε την δημοσιογραφική του σταδιοδρομία στην εφημερίδα «Ακρόπολις» το 1941, σε ηλικία 14 ετών, ως συντάκτης του αθλητικού ρεπορτάζ. Αργότερα εργάστηκε σε πολλές μεγάλες εφημερίδες, αναλαμβάνοντας διευθυντής και αρχισυντάκτης. Τη δεκαετία του 1950 εργάστηκε στην εφημερίδα «Εμπρός», κατόπιν στη «Μεσημβρινή» ως αρχισυντάκτης, και το 1967 στην «Απογευματινή», επίσης ως αρχισυντάκτης.
Μεταπολιτευτικά διατέλεσε αρχισυντάκτης της βραχύβιας «Αδέσμευτης Γνώμης», η οποία δημιουργήθηκε και εκδόθηκε από δημοσιογράφους που απεργούσαν. Το 1975 υπήρξε συνιδρυτής (μαζί με τον Κίτσο Τεγόπουλο) της «Ελευθεροτυπίας», της οποίας και ανέλαβε πρώτος διευθυντής, αποχωρώντας στη συνέχεια λόγω προσωπικών διαφορών με τον Τεγόπουλο.
Από το 1978 υπήρξε άμεσος συνεργάτης του Γιώργου Μπόμπολα στο εγχείρημα της επανέκδοσης της εφημερίδας «Έθνος» και «Έθνος της Κυριακής», η οποία τελικά κυκλοφόρησε τον Σεπτέμβριο του 1981, κατακτώντας γρήγορα την πρώτη θέση στην κυκλοφορία. Τότε εισήγαγε και το μικρό σχήμα ταμπλόιντ.
Αποχώρησε από το «Έθνος» το 1989 και έως τον θάνατό του το 1991 ήταν σύμβουλος προγράμματος της τηλεόρασης του Αντέννα.
Εξωτερικοί σύνδεσμοι
Κατηγορία:Έλληνες δημοσιογράφοι
Μάρμαρο Πάρου
Το μάρμαρο Πάρου που λατομείται στη νήσο Πάρο, εκ της οποίας και το όνομά του, ήταν ήδη γνωστό κατά την αρχαιότητα, που λόγω του πάλευκου χρώματός του προτιμήθηκε ιδιαίτερα στη δημιουργία πολλών γλυπτών αλλά και στην ανοικοδόμηση αρχαίων ναών. Το ιδιαίτερο χαρακτηριστικό που παρουσιάζει το μάρμαρο της Πάρου, που δικαιολογημένα το καθιστά μοναδικό στον κόσμο είναι η διαύγεια και η διαφάνειά του που φθάνει τα 6 - 7 εκατοστά βάθος, και σε ορισμένες περιπτώσεις ακόμη και τα 30 εκατοστά, όπου περνώντας έτσι το φως χαρίζει αυτή τη μοναδικότητα. Υπόψη ότι η διαφάνεια του πεντελικού μαρμάρου δεν ξεπερνάει το 1,5 εκατοστό.
Γι΄ αυτό το μάρμαρο τόσο της Πάρου όσο και της Νάξου, που παρουσιάζει λίγο μικρότερη διαφάνεια, προτιμούνταν περισσότερο στη κατασκευή αγαλμάτων και ειδωλίων παρά σε μεγάλες κατασκευές, αν και υπήρξαν περιπτώσεις που χρησιμοποιήθηκε σε τέτοιες περιπτώσεις όπως π.χ. ο "Θησαυρός των Αθηναίων" στους Δελφούς, ή σε Μαυσωλεία.
Η διαφάνεια αυτή του μαρμάρου της Πάρου, της λεγόμενης "Παρίας λίθου" είχε καταστεί τόσο γωστή που λάμβανε και θεϊκό συμβολισμό. Όπως μάλιστα σημειώνει στους λόγους του ο Ευσέβιος: Σημειώνεται ότι το μάρμαρο Πάρου είναι επίσης γνωστό και με την ονομασία "λυχνίτης".
Πηγές
Κατηγορία:Πάρος Κατηγορία:Μάρμαρα
Πανελλήνιο πρωτάθλημα γου σου κουνγκ φου
Το Πανελλήνιο πρωτάθλημα γου σου κουνγκ φου ανδρών-γυναικών ξεκίνησε το 2000,από την Ελληνική Ομοσπονδία Γου Σου Κουνγκ Φου. Η Ελληνική Ομοσπονδία για το άθλημα του Γου Σου Κουνγκ Φου ιδρύθηκε το 1985 και αρχικά ονομαζόταν Ομοσπονδία Κουνγκ Φου Ελλάδας (ΟΚΦΕ). Το 1993 τα μέλη, προχώρησαν σε αναδιοργάνωση της. Τη μετονόμασαν σε Ελληνική Ομοσπονδία Γουσού Κούνγκ Φού (Ε.Ο.ΓΣ.Κ.Φ.) και τη διαμόρφωσαν με τη μορφή που έχει σήμερα. Πρώτος πρόεδρος της ήταν ο Δ. Αθανασίου. Το 2000 πήρε την αθλητική αναγνώριση από την Γ.Γ.Α. και ξεκίνησε επίσημα την διοργάνωση του Πανελληνίου πρωταθλήματος.
Εξωτερικοί σύνδεσμοι
Κατηγορία:Πολεμικές τέχνες Γου σου
Σουφλί (Ισπανία)
Το Σουφλί (ισπανικά: Suflí) είναι οικισμός και δήμος στο νοτιοκεντρικό τμήμα της περιοχής Βάγιε δελ Αλμανθόρα, στην επαρχία Αλμερίας της Ισπανίας. Συνορεύει με τους δήμους Πουρτσένα, Λαρόγια, Σιέρρο και Αρμούνια δε Αλμανθόρα. Το χωριό βρίσκεται 89 χιλιόμετρα από την πρωτεύουσα της επαρχίας, την Αλμερία, στον αυτοκινητόδρομο A-349.
Το Σουφλί είναι γνωστό για ένα προϊόν ντομάτας και πιπεριάς που ψήνεται και εμφιαλώνεται σε ένα κοντινό εργοστάσιο που ονομάζεται fritá.
Ιντερπόλ
Η Ιντερπόλ (πλήρης ονομασία Διεθνής Οργάνωση Εγκληματολογικής Αστυνομίας, αγγλικά: International Criminal Police Organization, ICPO, INTERPOL) είναι ένας μη κυβερνητικός διακρατικός οργανισμός, ο μεγαλύτερος σε παγκόσμια κλίμακα μετά τον ΟΗΕ.
Ιδρύθηκε το 1923 ως Διεθνής Επιτροπή Εγκληματολογικής Αστυνομίας (International Criminal Police Commission, ICPC) και εν συνεχεία το 1956 υιοθέτησε, την τηλεγραφική της διεύθυνση, ως την κοινή της ονομασία.
Σκοπός της σύστασης του οργανισμού είναι κυρίως η προώθηση της αμοιβαίας συνεργασίας των διαφόρων εθνικών αστυνομικών Αρχών των χωρών – μελών που τον απαρτίζουν, προκειμένου η πρόληψη της εγκληματικότητας να είναι περισσότερο αποτελεσματική σε παγκόσμιο επίπεδο.
Το 1997 ο προϋπολογισμός της Ιντερπόλ έφθανε τα 27 εκατομμύρια δολάρια, ενώ το 2008 ξεπέρασε τα 47 εκατομμύρια δολάρια. Σήμερα, η Ιντερπόλ έχει ετήσιο προϋπολογισμό περίπου € 78 εκατομμύρια, μεγάλο μέρος από το οποίο παρέχεται μέσω των ετήσιων εισφορών των μελών της από 190 χώρες. Η έδρα του οργανισμού είναι στη Λυών, Γαλλία. Είναι ο δεύτερος μεγαλύτερος διεθνής οργανισμός μετά τα Ηνωμένα Έθνη από την άποψη της διεθνούς εκπροσώπησης. Το 2013, η Γενική Γραμματεία της Ιντερπόλ απασχολούσε 756 άτομα, που εκπροσωπούν 100 χώρες μέλη. Ο νυν Γενικός Γραμματέας του είναι ο Jürgen Stock, πρώην αναπληρωτής επικεφαλής της γερμανικής Ομοσπονδιακής Εγκληματολογικής Αστυνομίας. Αντικατέστησε τον Ronald Noble, πρώην Υφυπουργό του Υπουργείου Οικονομικών των Ηνωμένων Πολιτειών, αρμόδιο για την καταπολέμηση της οικονομικής τρομοκρατίας και του οικονομικού εγκλήματος, ο οποίος αφού υπηρέτησε επί 14 χρόνια, παραιτήθηκε το Νοέμβρη του 2014. Διαδεχόμενη τον Khoo Boon Hui, η σημερινή Πρόεδρος της Ιντερπόλ Mireille Ballestrazzi είναι πρώην Αναπληρώτρια Διευθύντρια της Κεντρικής Διεύθυνσης της Γαλλικής Δικαστικής Αστυνομίας.
Για να διατηρηθεί η Ιντερπόλ (Interpol) όσο το δυνατόν πολιτικά ουδέτερη, ο Καταστατικός Χάρτης της απαγορεύει την ανάληψη παρεμβάσεων ή δραστηριοτήτων πολιτικής, στρατιωτικής, θρησκευτικής, ή φυλετικής φύσεως ή να εμπλέκεται η ίδια σε διαφορές επί των θεμάτων αυτών. Η εργασία της στρέφεται κατά κύριο λόγο στη δημόσια ασφάλεια και μάχεται την τρομοκρατία, τα εγκλήματα κατά της ανθρωπότητας, τα εγκλήματα κατά του περιβάλλοντος, τη γενοκτονία, τα εγκλήματα πολέμου, το οργανωμένο έγκλημα, την πειρατεία, την παράνομη κυκλοφορία των έργων τέχνης, την παράνομη παραγωγή ναρκωτικών, τη διακίνηση ναρκωτικών, το λαθρεμπόριο όπλων, την εμπορία ανθρώπων, το ξέπλυμα χρήματος, την παιδική πορνογραφία, το έγκλημα του λευκού κολάρου (δηλαδή οικονομικά εγκλήματα με δράστες στελέχη επιχειρήσεων), το ηλεκτρονικό έγκλημα, την παραβίαση της πνευματικής ιδιοκτησίας και την πολιτική διαφθορά.
Ιστορία
Στο πρώτο μέρος του 20ου αιώνα, έγιναν πολλές προσπάθειες για να επισημοποιηθεί η διεθνής αστυνομική συνεργασία, αλλά αρχικά απέτυχαν. Μεταξύ αυτών των προσπαθειών ήταν το Πρώτο Διεθνές Αστυνομικό Συνέδριο στο Μονακό το 1914 και η Διεθνής Αστυνομική Διάσκεψη στη Νέα Υόρκη το 1922. Το Συνέδριο στο Μονακό απέτυχε γιατί οργανώθηκε από νομικούς εμπειρογνώμονες και πολιτικούς αξιωματούχους, όχι από τους επαγγελματίες της αστυνομίας, ενώ η Διάσκεψη της Νέας Υόρκης απέτυχε να προσελκύσει τη διεθνή προσοχή.
Το 1923, μια νέα πρωτοβουλία ελήφθη στο Διεθνές Συνέδριο Ποινικής Αστυνομίας στη Βιέννη, όπου το Διεθνές Ποινικό Αστυνομίας Επιτροπής (ICPC) επιτυχία ιδρύθηκε ως η άμεση πρόδρομος της Ιντερπόλ. Τα ιδρυτικά μέλη περιλαμβάνονται αξιωματούχοι της αστυνομίας από τη Ρωσία, την Αυστρία, τη Γερμανία, το Βέλγιο, την Πολωνία, την Κίνα, την Αίγυπτο, τη Γαλλία, την Ελλάδα, την Ουγγαρία, την Ιταλία, τις Κάτω Χώρες, τη Ρουμανία, τη Σουηδία, την Ελβετία και τη Γιουγκοσλαβία. Οι Ηνωμένες Πολιτείες δεν εντάχθηκαν στην Ιντερπόλ μέχρι το 1938, αν και ένας αξιωματικός της αστυνομίας των ΗΠΑ παρακολούθησε ανεπίσημα το συνέδριο του 1923. Το Ηνωμένο Βασίλειο εντάχθηκε το 1928.